Public procurement notice: Prior Information Notice Without Call For Competition
Published: 2020-05-11
Buyer: Maakuntien tilakeskus Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Maakuntien tilakeskus Oy:n (jäljempänä tilakeskus) tavoitteena on luoda vuoden 2021 loppuun mennessä kokonaiskuva kuntien kiinteistö- ja rakennusrekisteritietojen perusteella kuntien hyödynnettäväksi. Tavoitteena on myös selvittää, miten tietojen ylläpito olisi järkevintä järjestää tulevaisuudessa.
Tavoitteiden saavuttamiseksi tilakeskus suunnittelee kuntakohtaisen tilatiedon keräämiseen, ylläpitoon ja käyttöön tarvittavan käyttöliittymän hankintaa.
Alustavan suunnitelman mukaan kiinteistö- ja rakennustietokäyttöliittymän kautta esitetään kuntakohtaisesti rakennus- ja kiinteistötietoja. Rekisteriä tultaisiin hyödyntämään laajalti toimitilajohtamiseen, toimitilojen nykytilan raportointiin ja se kokoaisi kiinteistöjen, rakennusten ja niihin liittyvät tiedot yhteen paikkaan. Asiakkaat voisivat muokata järjestelmässä omistamiensa ja vuokraamiensa kohteiden (kiinteistöt, rakennukset ja rakennelmat) tietoja. Kohteet perustettaisiin, ylläpidettäisiin ja päätettäisiin kiinteistö- ja rakennustietokäyttöliittymässä tai asiakkaiden kohteet tuotaisiin rajapinnan kautta tilakeskuksen tietovarastoon, josta ne olisivat kiinteistö- ja rakennustietokäyttöliittymän käytössä. Kiinteistö- ja rakennustietokäyttöliittymässä voitaisiin myös hallita asiakkaiden sisään- ja ulosvuokrasopimustietoja.
Tilakeskuksen ICT-ratkaisujen rakentamista ohjaavat tilakeskuksen yleiset arkkitehtuuriperiaatteet. Yksi tärkeimmistä periaatteista on, että ratkaisujen perustana ovat selainkäyttöiset SAAS- ja pilviratkaisut.
Tilakeskus on käynyt yksittäisiä alustavia keskusteluita tarpeestaan, mutta vaikuttaa siltä, ettei markkinoilta löydy valmiita ratkaisuja koko tarpeen kattamiseksi. Tästä syystä tilakeskus haluaa käynnistää markkinakartoituksen, jonka tavoitteena on saada parempi käsitys markkinoilla olevista ratkaisuvaihtoehdoista ja erilaisista tavoista saavuttaa tilakeskuksen tavoitteet.
Markkinakartoitusta mahdollisesti seuraava hankintamenettely on alustavasti suunniteltu toteutettavan avoimena menettelynä.
Tilakeskuksen lähtötietoja ja alustava näkemys hankinnan kohteesta on kuvattu tietopyynnön liitteenä olevassa dokumentissa (Hankinnan kohteen kuvaus LUONNOS). Kaikki tässä ennakkotietoilmoituksessa ja sen liitteessä esitetyt tiedot (mm. hankinnan kuvaus ja hankintailmoituksen arvioitu julkaisupäivämäärä) ovat alustavia ja suuntaa antavia ennakkotietoja.
Haluamme kartoittaa toimijoita, joilla on kyky ja halu avustaa meitä tarpeidemme kuvaamisessa sekä myöhemmin toimittaa meille tarpeitamme vastaava nykyaikainen ratkaisu.
Tällä ilmoituksella kutsumme hankinnasta kiinnostuneet toimijat ottamaan osaa markkinakartoitukseen, jonka tarkoituksena on käydä yleisellä tasolla keskustelua hankinnan kohteesta ja sen määrittämisestä sekä keskustelua toimittajan ratkaisuehdotuksista. Markkinakartoitukseen osallistuminen ei sido hankinnasta kiinnostunutta toimijaa osallistumaan myöhemmin toteutettavaan tarjouskilpailuun.
Hankinnasta kiinnostuneita toimijoita pyydetään ilmoittautumaan ke 20.5.2020 klo 12 mennessä seuraavasta linkistä löytyvällä lomakkeella: https://bit.ly/3ce0QmK
Edellä mainitulla lomakkeella on myös joitain hankintaa koskevia ennakkokysymyksiä, joihin tilakeskus toivoo tarjoajilta näkemystä.
Markkinakartoitus järjestetään kaikkien hankinnasta kiinnostuneiden toimijoiden kanssa. Markkinakartoitukseen osallistuvilla on myöhemmässä vaiheessa mahdollisuus kommentoida alustavaa tarjouspyynnön luonnosmateriaalia.
Ennakkotietoilmoituksen tiedot ovat alustavia ja suuntaa antavia ennakkotietoja. Hansel Oy toimii hankinnassa konsultatiivisessa roolissa.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/35431/notice/45513